Перад спектаклем “Тук-тук! Хто там?” маленькіх аматараў “Лялькі” ў 11.00 чакае танцавальна-забаўляльная праграма ў фае тэатра. Гэтым разам да дзетак на свята завітае добры доктар Айбаліт, які атрымаў сумную тэлеграму з навінай пра хваробу кагосьці з прысутных гасцей. На шчасце, тэлеграма аказваецца памылковай, а дзеці не толькі знаёмяцца са знакамітым доктарам, але яшчэ трапляюць у Афрыку і дапамагаюць яму вылечыць маленькае ільвянятка.